Flere nordjyske bilister har tilsyneladende ikke helt forstået, at et gyldigt kørekort er en forudsætning for at sætte sig bag rattet. I hvert fald har Nordjyllands Politi på bare et enkelt døgn konfiskeret fem biler, fordi føreren var frataget kørekortet. Mandag blev tre kortløse chauffører standset, og natten til tirsdag gik yderligere to i nettet. Det var ikke en målrettet kontrol, der førte til opdagelsen af de manglende kørekort. Alle fem bilister blev standset rutinemæssigt.

Referat:
På et enkelt døgn har Nordjyllands Politi konfiskeret fem biler, da førerne ikke havde kørekort.